**Мақта қыз бен мысық**

**Мақсаты:** - Мақта қыз бен мысық ертегісін айтып беру

* Рөлдерге бөліп айтқызу
* Тілдерін дамыту

Бұл екеуі дос болып жүреді. Мақта қыз үйін жинап жүріп, бір мейіз тауып алады, мысықты шақырады. Мысық келмейді.

Қыз: «Келмесең келме!»-деп, мейізді өзі жеп қояды. Жеп болған соң, мысық келіп:

-Неге шақырдың?-деп сұрайды.

Мақта қыз айтпайды. Сонан соң мысық:

-Ендеше қатығынды төгем!-дейді.

Мақта қыз:

-Мен құйрығынды кесіп аламын!-дейді.

Мысық қатықты төгеді. Мақта қыз мысықтың құйрығын кесіп алады.

Мысық:

-Апа,апа,құйрығымды берші!- дейді.

Мақта қыз:

-Менің қатығымды төле!-дейді.

Мысық сиырға барады.

-Сиыр,маған қатық берші!-дейд.

Сиыр:

-Менің қарным ашып тұр. Маған жапырақ әкеліп берші!-дейді.

Мысық ағашқа барып:

-Ағаш, ағаш, жапырағынды берші!-дейді.

Ағаш:

-Мен шөлдеп тұрмын. Су әкелсең, жапырақ беремін,-дейді.

Мысық суға бара жатса, су әкеле жатқан қыздарды көреді.

-Қыздар, қыздар, маған су беріндерші!-дейді.

Қыздар оған:

-Бізге сағыз әкеліп берсең, біз саған су береміз,-дейді.

Мысық дүкенге барады:

-Дүкенші, дүкенші, маған сағыз берші!-дейді.

Дүкенші:

Маған жұмыртқа әкеліп бер,-дейді.

Мысық тауыққа барады.

-Тауық, тауық, маған жұмыртқа берші!-дейді.

Тауықтар:

-Бізге дән әкеліп берсең, біз саған тұқым бареміз,-дейді.

Мысық:«Енді не қыламын!»-деп бара жатса, ін қазып жатқан бір тышқанды көреді. Мысық тышқанға бас салады.

-Жаныңның барында айт! Үйінде не бар?-дейді.

Мысық:

-Маған бір уыс тары бер,-дейді.

Тышқан үйіне барып, бір уыс тары әкеліп береді,мысық тарыны апарып тауыққа береді, тауық жұмыртқа береді, жұмыртқаны апарып дүкеншіге береді, дүкенші сағызды береді, сағызды апарып қыздарға береді, қыздар су береді, суды апарып ағашқа береді, ағаш жапырағын береді, жапырақты сиырға береді, сиыр қатық береді, қатықты апарып Мақта қызға береді. Мақта қыз мысықтың құйрығын береді.